**Мектеп парламентінің қызметі**

**туралы ереже**

**1-бөлім. Жалпы ережелер**

1. Осы Ереже мектеп парламентінің (бұдан әрі – Ереже) мақсатын, міндеттерін, құрылымын, қалыптастыру және ұйымдастыру тәртібін, сондай-ақ мектеп парламентінің құқықтары мен міндеттерін айқындайды.
2. Мектеп парламенті – оқушылардың маңызды мәселелерін шешуге, олардың әлеуметтік белсенділігін дамытуға және әлеуметтік бастамаларын қолдауға бағытталған бастамашыл, тәуелсіз және жауапты қоғамдық өзін-өзі басқару нысаны болып табылады.
3. Мектеп парламенті (бұдан әрі – Парламент) оқушылардың бастамасымен құрылып, тұрақты әрекет ететін үйлестіруші орган ретінде оқушылардың мүдделерін білдіру үшін қызмет етеді және осы Ережеге сәйкес әрекет етеді.
4. Әрбір оқушы Парламенттің белсенді мүшесі болып сайлануға және сайлауға құқылы.
5. Парламенттің қызметі мен шешімдері барлық білім алушыларға бағытталады және таралады.
6. Парламент өз қызметінде Қазақстан Республикасының Конституциясын, "Білім туралы", "Мемлекеттік жастар саясаты туралы" Қазақстан Республикасының заңдарын, басқа да нормативтік құқықтық актілерді және осы Ережені басшылыққа алады.

**2-бөлім. Парламенттің мақсаты мен міндеттері**

1. Парламенттің мақсаты: балалар мен жастардың табысты әлеуметтенуі мен тиімді өзін-өзі жүзеге асыруына жағдай жасау, сондай-ақ білім алушылардың өз мәселелерін өз бетінше шешуіне мүмкіндік беру.
2. Парламенттің міндеттері:
3. білім алушылардың шығармашылық белсенділігі мен өзіндік іс-әрекетін жүзеге асыру;
4. білім алушылардың құқықтары мен мүдделерін қорғауға жәрдемдесу, оның ішінде білім беру, әлеуметтік-тұрмыстық және басқа да мәселелерді шешуде;
5. білім беру ұйымының басшылығына оқу-тәрбие үрдісін ұйымдастыруда, салауатты өмір салтын насихаттауда көмек көрсету;
6. білім беру ұйымында өткізілетін іс-шараларға қатысу;
7. білім алушылар арасында патриоттық рухты, оқу орнының дәстүрлеріне құрметпен қарауды қалыптастыру;
8. білім алушыларды білім беру ұйымының қызметі туралы хабардар ету;
9. балалар мен жастардың қоғамдағы рөлін арттыруға жәрдемдесу;
10. қоғамдық маңызды балалар мен жастар бастамаларын жүзеге асыруға қолдау көрсету.

**3-бөлім. Парламенттің құрылымы**

1. Парламенттің көшбасшысы – президент, ол білім алушылар мен педагогтар арасында сайлау арқылы анықталады.
2. Президент пен Парламент мүшелері бір оқу жылына сайланады.
3. Парламент президенттен, оның орынбасарларынан, фракция жетекшілері мен мүшелерінен тұрады. Қажет болған жағдайда Парламент шешімімен қосымша мүшелер сайлануы мүмкін.

**4-бөлім. Парламенттің қызметі**

1. Парламенттің қызметін мектепте тәрбие ісі жөніндегі директор орынбасары үйлестіреді.
2. Парламент президенті:
3. Парламенттің қызметіне басшылық етеді және оған жүктелген міндеттерді орындауға жауапты болады;
4. өз орынбасарлары мен фракция жетекшілерінің міндеттерін бөледі және олардың жұмысын үйлестіреді;
5. білім беру ұйымының басшылығы берген өкілеттіктерді пайдаланады.
6. Парламент өзінің қызметін реттеу үшін Ережені басшылыққа алады.
7. Парламент құрылымы келесі 8 фракциядан тұрады:
8. Құқық және тәртіп фракциясы;
9. Ақпарат (баспасөз қызметі) фракциясы;
10. Спорт және салауатты өмір салты фракциясы;
11. Өзін-өзі тану және бақыт (психология) фракциясы;
12. Қамқорлық (волонтерлік) фракциясы;
13. Мәдениет және өнер (музыкалық, көркем шығармашылық) фракциясы;
14. Дебат қозғалысы фракциясы;
15. Экология және еңбек фракциясы.
16. Парламенттің жоғарғы органы – фракция жетекшілерінің жалпы жиналысы.

**5-бөлім. Парламенттің құқықтары мен міндеттері**

1. Парламенттің құқықтары:
2. білім алушылардың мүддесіне қатысты ережелер мен жоспарларды әзірлеуге қатысу;
3. білім алушылардың әлеуметтік-тұрмыстық және қаржылық мәселелерін шешуге қатысу;
4. оқу орнының ішкі тәртіп ережелерін сақтауға бақылау жасау;
5. білім алушылардың жетістіктерін көтермелеу жүйесін әзірлеуге қатысу;
6. білім алушылардан келіп түскен өтініштер мен шағымдарды қарастыру;
7. оқу орны әкімшілігінен Парламент қызметіне қажетті ақпаратты сұрату және алу;
8. білім алушылардың құқықтары мен бостандықтарын қорғау мақсатында заңды наразылық нысандарын пайдалану;
9. оқу орнының мәдени-бұқаралық және спорттық-сауықтыру іс-шараларына қатысу.
10. Парламенттің міндеттері:
11. білім алушылардың саналы тәртібін қалыптастыруға ықпал ету;
12. оқу орнының жарғысы мен ішкі тәртіп ережелерінің сақталуын бақылау;
13. оқу орны әкімшілігіне тәрбиелік іс-шараларды ұйымдастыруға көмектесу;
14. білім алушылардың өтініштерін қарастыру;
15. оқу жылына арналған қызмет жоспарын орындау;
16. білім алушылардың әлеуметтік маңызды бастамаларын қолдау;
17. білім алушылардың құқықтарын қорғау.

**6-бөлім. Парламенттің қызметін қамтамасыз ету**

1. Білім беру ұйымының басшылығы Парламенттің қызметіне қажетті жағдай жасайды, оған кабинеттер, байланыс құралдары, ұйымдастыру техникасы және басқа да материалдар ұсынады.